50 milijuna Amerikanaca pati od kronične neispavanosti
Mnogi Amerikanci rade najmanje 9 do 10 sati dnevno, te kod kuće u prosjeku još 4 sata. To to ne ostavlja dovoljno vremena za spavanje, 
Jeste li ikad poželjeli ostaviti posao po strani i malo odrijemati. Ako jeste, moguće je da vam nedostaje sna. Stručnjaci kažu da je to čest problem kod mnogih ljudi koji puno rade, ili koji svoj posao nose sa sobom kad krenu kući. Melinda Smith izvješćuje o rezultatima nedavnog ispitivanja koje je provela Nacinalna udruga za ispitivanje sna. Spavanja, ili nedostatak sna, poslužilo je kao odličan izvor ideja za mnoge komedije. To je nešto s čime se svi možemo identificirati. No, taj problem postaje puno ozbiljniji kad smo za volanom automobila. Jedna žena, koja je majka i učiteljica, priznaje da je vozila nakon što noć ranije nije dovoljno spavala: "Vozila sam kad sam bila pospana, i to na duge staze, nakon čega sam išla na posao i uopće nisam spavala. Uhvatila sam samu sebe kako polako tonem u san za volanom." Istraživanje koje je provela Nacionalna udruga za proučavanje sna ukazuje na nacionalni problem – skoro 50 milijuna Amerikanaca pate od kronične neispavanosti. Doktorica Helene Emsellem iz Centra za istraživanje poremećaja vezanih za san u Chavy Chaseu u državi Maryland kaže da 36 posto ispitanika ovog istraživanja priznaje da su zaspali za volanom automobila, neki od njih i više od jednog puta: "Istraživanja pokazuju da je na velikim auto cestama pri brzini od nekih 100 kilometara na sat dovoljno da vozač bude neobazriv samo dvije sekunde da se dogodi nesreća." Još jedan od čestih problema jest i sljedeće – ljudi koji nedovoljno spavaju jednostavno nisu produktivni na radnim mjestima. Jedno istraživanje provedeno 2004 godine ispitivalo je pamćenje i mogućnost koncentriranja kod ispitanika kojima je nedostajalo sna. Nakon što bi se dovoljno naspavali samo jednu noć, njihovi rezultati su se poboljšali za 20 posto. Bilo da se radi o učionici ili uredu, mnogi Amerikanci kažu da rade najmanje 9 do 10 sati dnevno, te da rade kod kuće u prosjeku još 4 sata. Doktorica Emsellem kaže da to ne ostavlja dovoljno vremena za sapvanje, te vodi k povećanom riziku kasnijih zdravstvenih problema: "Neispavanost je povezana sa povećanim rizikom od bolesti koje su opasne po život, kao što su hipertenzija, moždani udar i dijabetis. Rizik oboljevanja od ovih bolesti povećava se kod ljudi koji ne spavaju dovoljno." Stručnjaci kažu da nam je potrebno izmedju 7 i 9 sati kontinuiranog sna dnevno. Zašto najmanje sedam sati? Doktorica Emsellem objašnjava zašto se taj broj pojavljuje u svim istraživanjima: "Zamjećujemo smanjenu produktivnost kad spavamo manji broj sati. Nemožemo se koncentrirati, naša sposobnost da učimo i koristimo se informacijama koje akumuliramo u toku dana, zapamtimo, te uporabimo da stvorimo nove i kreativne ideje, je znatno umanjena." Nedostatak sna takodjer šteti našem ljubavnom životu. 14 do 20 posto Amerikanaca koji su sudjelovali u ovom istraživanju rekli su da nedostatak sna utječe i na njihov seksualni život. Dakle, kako spavati više... Doktorica Emsellem kaže da se ne treba baviti tjelesnim vježbama prije spavanja, niti piti napitke koji sadrže kofein. Takodjer, trebamo odvojiti malo vremena da se opustimo prije nego podjemo na spavanje, jer nam je svima potrebno vrijeme za tranziciju nakon dnevnih aktivnosti koje stimuliraju naš mozak, da bismo uspjeli zaspati nakon što se svjetla ugase.